CELEX: 32017D0005
Language: et
Date: 2017-01-26 00:00:00
Title: Euroopa Keskpanga otsus (EL) 2017/468, 26. jaanuar 2017, millega muudetakse otsust EKP/2010/10 statistikaaruandluse nõuete eiramise kohta (EKP/2017/5)

22.3.2017   
               
               
                  ET
               
               
                  Euroopa Liidu Teataja
               
               
                  L 77/1
               
            EUROOPA KESKPANGA OTSUS (EL) 2017/468,
      26. jaanuar 2017,
      millega muudetakse otsust EKP/2010/10 statistikaaruandluse nõuete eiramise kohta (EKP/2017/5)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 5.1 ja 34.1,
      võttes arvesse nõukogu määrust (EÜ) nr 2533/98, 23. november 1998, statistilise teabe kogumise kohta Euroopa Keskpanga poolt, (1) eelkõige selle artiklit 7,
      võttes arvesse nõukogu määrust (EÜ) nr 2532/98, 23. november 1998, Euroopa Keskpanga volituste kohta rakendada sanktsioone, (2) eelkõige selle artikli 6 lõiget 2,
      võttes arvesse Euroopa Keskpanga määrust (EÜ) nr 2157/1999, 23. september 1999, Euroopa Keskpanga volituste kohta sanktsioonide rakendamiseks (EKP/1999/4) (3),
      ning arvestades järgmist:
      
                  (1)
               
               
                  Otsuses EKP/2010/10 (4) sätestatud rikkumiste kohta teabe kogumise ja sanktsioonide määramise kord on osutunud tõhusaks vahendiks statistikaaruandluse nõuete rikkumiste lahendamisel ning seetõttu tuleks seda laiendada rikkumistele, mis võivad tekkida Euroopa Keskpanga määruse (EL) nr 1333/2014 (EKP/2014/48) (5) raames.
               
            
                  (2)
               
               
                  Selgitada tuleb andmeesitajate kohustust vastata Euroopa Keskpanga või riikide keskpankade päringutele aruandluse nõuete võimaliku rikkumise kohta.
               
            
                  (3)
               
               
                  Seetõttu tuleb otsust EKP/2010/10 vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsust EKP/2010/10 muudetakse järgmiselt.
      
                  1)
               
               
                  Artiklit 1 muudetakse järgmiselt:
                  
                              a)
                           
                           
                              punkt 2 asendatakse järgmisega:
                              
                                          „2)
                                       
                                       
                                          „rahaloomeasutus“ – mõistet kasutatakse Euroopa Keskpanga määruse (EL) nr 1071/2013 (EKP/2013/33) (*1) artikli 1 punkti a tähenduses; Euroopa Keskpanga määruse (EL) nr 1333/2014 (EKP/2014/48) (*2) kontekstis tuleb lugeda sellega hõlmatuks kõik liidus ja EFTAs asuvad rahaloomeasutuse filiaalid, kui selles määruses ei ole selgelt sätestatud teisiti;
                                       
                                    
                        
                              b)
                           
                           
                              punkt 6 asendatakse järgmisega:
                              
                                          „6)
                                       
                                       
                                          „RKP tähtaeg“ – tähtaeg ja kellaaeg, mille iga RKP on määranud andmete saamiseks andmeesitajatelt;“;
                                       
                                    
                        
                              c)
                           
                           
                              lisatakse järgmine punkt 10:
                              
                                          „10)
                                       
                                       
                                          „filiaal“ – tegevuse asukoht, mis on juriidiliselt asutuse osa ning mis teostab vahetult osaliselt või tervikuna selle asutuse äritegevust;“;
                                       
                                    
                        
                              d)
                           
                           
                              lisatakse järgmine punkt 11:
                              
                                          „11)
                                       
                                       
                                          „liidus ja EFTAs asuv filiaal“ – filiaal, mis asub ja on registreeritud liikmesriigis või EFTA riigis.“
                                       
                                    
                        
            
                  2)
               
               
                  Artiklit 2 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   EKP ja RKP jälgivad aruandlusnõuete järgimist andmeesitajate poolt miinimumnõuete põhjal, mis on sätestatud määruse (EL) nr 1071/2013 (EKP/2013/33) IV lisas, määruse (EL) nr 1072/2013 (EKP/2013/34) (*3) II lisas, määruse (EL) nr 1073/2013 (EKP/2013/38) IV lisas, määruse (EL) nr 1074/2013 (EKP/2013/39) III lisas, määruse (EL) nr 1075/2013 (EKP/2013/40) III lisas ja määruse (EL) nr 1333/2014 (EKP/2014/48) IV lisas. Rikkumise korral võivad EKP ja pädev RKP otsustada läbi viia hindamismenetluse ja/või alustada artikli 3 lõigetes 1 ja 2 osutatud rikkumismenetlust. Rikkumismenetluse lõppedes võib EKP määrata sanktsioonid kooskõlas määruse (EÜ) nr 2533/98 artikliga 7.
                           
                        
                              b)
                           
                           
                              lisatakse lõige 3:
                              „3.   Käesolev otsus ei piira EKP volitusi määrata sanktsioone määruse (EÜ) nr 2533/98 artikli 7 alusel.“
                           
                        
            
                  3)
               
               
                  Artikli 3 lõike 1 punkt a asendatakse järgmisega:
                  
                              „a)
                           
                           
                              võib EKP või pädev RKP dokumenteeritud aruandlusnõuete rikkumise korral asjaomast andmeesitajat hoiatada ja teavitada teda dokumenteeritud rikkumise olemusest ning soovitada parandusmeetmeid, et ära hoida rikkumise kordumist;“.
                           
                        
            
                  4)
               
               
                  Artikli 4 lõige 2 asendatakse järgmisega:
                  „2.   Tähtajaga seotud rikkumiste korral sõltub rikkumise tõsidus EKP tähtaja või RKP tähtaja suhtes hilinetud päevade või tundide arvust.“
               
            
                  5)
               
               
                  Lisatakse järgmine artikkel 4a:
                  „Artikkel 4a
                  Päringutele vastamine
                  Andmeesitajad vastavad statistikaaruandluse nõuete võimalikke rikkumisi puudutavatele küsimustele EKP või asjaomase RKP määratud tähtaja jooksul.“
               
            Artikkel 2
      Jõustumine
      Käesolev otsus jõustub 1. aprillil 2017. Seda kohaldatakse alates 31. märtsi 2017 vaatlusperioodist päevaaruandluse nõuete osas, alates 2017. aasta märtsi vaatlusperioodist kuu- ja aastaaruandluse nõuete osas ja alates 2017. aasta esimesest kvartalist kvartaliaruandluse nõuete osas.
      
         Frankfurt Maini ääres, 26. jaanuar 2017
         
            
               EKP president
            
            Mario DRAGHI
         
      
      
         (1)  EÜT L 318, 27.11.1998, lk 8.
      
         (2)  EÜT L 318, 27.11.1998, lk 4.
      
         (3)  EÜT L 264, 12.10.1999, lk 21.
      
         (4)  Euroopa Keskpanga 19. augusti 2010. aasta otsus EKP/2010/10 statistikaaruandluse nõuete eiramise kohta (ELT L 226, 28.8.2010, lk 48).
      
         (5)  Euroopa Keskpanga 26. novembri 2014. aasta määrus (EL) nr 1333/2014 rahaturgude statistika kohta (EKP/2014/48) (ELT L 359, 16.12.2014, lk 97).
      
         (*1)  Euroopa Keskpanga määrus (EL) nr 1071/2013, 24. september 2013, rahaloomeasutuste sektori bilansi kohta (EKP/2013/33) (ELT L 297, 7.11.2013, lk 1).
      
         (*2)  Euroopa Keskpanga määrus (EL) nr 1333/2014, 26. november 2014, rahaturgude statistika kohta (EKP/2014/48) (ELT L 359, 16.12.2014, lk 97).“;
      
         (*3)  Euroopa Keskpanga määrus (EL) nr 1072/2013, 24. september 2013, rahaloomeasutuste kohaldatavate intressimäärade statistika kohta (EKP/2013/34) (ELT L 297, 7.11.2013, lk 51).“;